Na temelju članka 38. Društvenog ugovora Usluga d.o.o. za obavljanje komunalnih djelatnosti, Pazin, predsjednik Uprave Dragan Šipraka, dipl. ing., 25. listopada 2014. godine donosi

**PRAVILNIK O SPONZORIRANJU I DONIRANJU**

Članak 1.

Ovim Pravilnikom se uređuje postupak sponzoriranja i doniranja u Usluga d.o.o., Pazin, Šime Kurelića 22, (dalje: Društvo).

U smislu ovog Pravilnika sponzorstvo je:

* financiranje, promoviranje i podupiranje drugih trgovačkih društava, neprofitnih organizacija, udruga, djelatnosti, aktivnosti ili osoba od pozitivnog društvenog značenja pri čemu se sponzor, odnosno Društvo za uzvrat oglašava ili se na drugi način promotivno ističe na način da to doprinosi njegovom ugledu i prepoznatljivosti.

U smislu ovog Pravilnika doniranje je:

* darovanje financijskih i/ili drugih materijalnih sredstava organizacijama, aktivnostima, djelatnostima ili pojedincima koji se bave pozitivnim radom, od općeg značaja ili kao darovanje u humanitarne svrhe na način da se tim činom prakticira etičnost i društvena odgovornost prema socijalnoj zajednici.

Članak 2.

Društvo kao tvrtka koja obavlja komunalne djelatnosti od javnog interesa može sponzorirati ili donirati bilo koji oblik organiziranog djelovanja građana ili fizičku osobu za koju se prema općeprihvaćenim socijalnim normama može ustanoviti da joj je pomoć potrebna i da se njenim djelovanjem potiče društvena odgovornost prema zajednici, etičnost, znanstveni, sportski, kulturni ili bilo koji drugi oblik napretka.

Članak 3.

Postupak sponzoriranja ili doniranja, temeljem ovog Pravilnika, započinje pisanim zahtjevom Društvu za sponzoriranjem ili doniranjem.

U pravilu se o zaprimljenim zahtjevima odlučuje u roku od 30 dana od njegova zaprimanja. U iznimnim slučajevima ukoliko se radi o hitnosti i kratkoći rokova, a ostale okolnosti to opravdavaju, o zahtjevu se odlučuje u što kraćem roku.

Članak 4.

Zahtjev se sastoji od nekoliko dijelova i mora sadržavati podatke o primatelju sponzorstva ili donacije kako slijedi:

**1. Podaci o podnositelju zahtjeva za dodjelu sponzorstva/donacije**

- Naziv podnositelja zahtjeva, adresa, žiro-račun, poslovna banka, OIB, matični broj, kontakt osoba, telefon, fax, e-mail adresa,

**2. Opis sponzorstva/donacije**

- Naziv, svrha, trajanje, mjesto održavanja,

**3. Kategorija za koju se traži sponzorstvo/donacija**

- Sport, zdravlje, znanost, obrazovanje, kultura i umjetnost, humanitarni projekti, izdavačka djelatnost, zaštita okoliša,

**4. Podaci o projektu**

- Naziv projekta, mjesto i vrijeme trajanja projekta, kratak opis i ciljevi projekta, traženi iznos sponzorstva.

Članak 5.

Dodjela materijalnih sredstava za namjene utvrđene člankom 1. Ovog Pravilnika temelji se na slijedećim načelima:

* Izvrsnost. Podnositelji zahtjeva moraju opravdati dodjelu sredstava svojim dosadašnjim radom i rezultatima, zalaganjem, predloženim programom te prijedlogom provedbe i procjenom traženih sredstava.
* Nepristranost i jednakost postupka. Za sve podnositelje vrijedi jednak postupak, a zahtjevi će biti procijenjeni temeljem njihove vrijednosti i ustanovljenih kriterija neovisnom stručnom procjenom.
* Djelotvornost i brzina. Postupak dodjele sredstava bit će proveden u propisanom odnosno razumnom roku, održavajući pritom visoku kvalitetu vrednovanja.

Članak 6.

 U slučaju zahtjeva za sponzorstvom čiji iznos prelazi 50.000,00 kuna, podnositelj zahtjeva će na traženje Društva, uz zahtjev dostaviti slijedeće podatke:

* Detaljan opis projekta (planovi, ciljevi, očekivanja)
* Financijski plan projekta (prihodi, rashodi, plan izvora financiranja)
* Izvadak iz registra za pravni subjekt nositelja projekta
* Financijski izvještaj (bilanca) o poslovanju udruge/organizacije u prethodnoj godini
* BON 2 ne stariji od 15 dana
* Životopis voditelja projekta ili druge odgovorne osobe u projektu
* Potvrda o nekažnjavanju za voditelja odnosno drugu odgovornu osobu.

Članak 7.

 Ako Društvo po primljenom zahtjevu odobri sponzorstvo, s primateljem sponzorstva sklopit će ugovor o sponzorstvu.

 U ugovoru će Društvo i primatelj sponzorstva pobliže definirati međusobna prava i obveze, posebice glede realizacije promidžbenih aktivnosti za koje je Društvo zainteresirano.

Članak 8.

 Ukoliko temeljem ovog Pravilnika, Društvo odobrava donaciju, s primateljem donacije sklopit će ugovor o donaciji koji će regulirati međusobna prava i obveze.

 Ako odobreni iznos donacije ne prelazi 1.000,00 kuna, Društvo nema obvezu sklapati ugovor o donaciji nego o odobrenoj donaciji donijeti Odluku.

Članak 9.

Odluku o dodjeli sponzorstva ili donacije po pojedinačnom zahtjevu koji udovoljava uvjetima iz Pravilnika donosi predsjednik Uprave.

Članak 10.

Postupak sponzoriranja i doniranja koji prethodi donošenju odluke i sklapanju ugovora provodi Opća služba, a sponzorstva i donacije izvršava Služba financija i računovodstva.

Članak 11.

Za sponzorstva i donacije veće od 2.000,00 kuna godišnje po jednim primatelju, društvo će najmanje jednom godišnje napraviti provjeru korištenja dodijeljenih sredstava na način da će zatražiti od primatelja sponzorstva ili donacije izvješće o ulaganju dodijeljenih sredstava i dokumentaciju iz koje je vidljivo da su sredstva namjenski utrošena.

Članak 12.

 Iznos materijalnih sredstava namijenjenih sponzorstvima i donacijama planira se za svaku poslovnu godinu.

 Sponzorstva i donacije odobravaju se sukladno mogućnostima i planiranim sredstvima, a u skladu sa propisima o financijskom poslovanju.

 Društvo, postupajući u skladu s ovim Pravilnikom, nije obavezno obrazlagati svoje odluke o donacijama i sponzorstvima, niti o razlozima odbijanja pojedinih zahtjeva.

Članak 13.

Društvo temeljem ovog Pravilnika nije obvezno davati sponzorstva i donacije.

Članak 14.

Ovaj Pravilnik stupa na snagu danom donošenja.

U Pazinu, 25. studenog 2014. godine

Predsjednik Uprave

Dragan Šipraka, dipl. ing.

**P R I L O G Z A H T J E V U**

**1. Podaci o podnositelju zahtjeva za dodjelu sponzorstva/donacije**

- Naziv podnositelja zahtjeva\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- žiro-račun\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- poslovna banka\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- matični broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- kontakt osoba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- telefon\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- fax \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- e-mail adresa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Opis sponzorstva/donacije**

- naziv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- svrha \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- trajanje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- mjesto održavanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Kategorija za koju se traži sponzorstvo/donacija**

 1.sport 2.zdravlje 3.znanost 4.obrazovanje 5.kultura i umjetnost

 6.humanitarni projekti 7.izdavačka djelatnost 8.zaštita okoliša

 9.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Podaci o projektu**

- naziv projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- mjesto i vrijeme trajanja projekta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- kratak opis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- ciljevi projekta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- traženi iznos sponzorstva/donacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_